|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  |
| ΤΟΕΒ ΜΠΟΪΔΑ-ΜΑΥΡΗΣ | Θεσπρωτικό 13-4-2016 |
| ΕΔΡΑ: ΘΕΣΠΡΩΤΙΚΟ ΠΡΕΒΕΖΑΣ | Αρ. Πρωτ.: 48 |
| Ταχ. Κώδ..: 48300 – Θεσπρωτικό |  |
| Τηλέφ.: 26830-31.419 |  |

 Π Ρ Ο Σ

την Τράπεζα Πειραιώς

Κατάστημα Πρέβεζας

 Περιοχή Φόρος

 481 00 - Πρέβεζα

ΘΕΜΑ: Υπογραφή της «Σύμβασης Χρήσης του Συστήματος Ηλεκτρονι­κής Τραπεζικής Winbank» και παροχή εξουσιοδότησης για τη πρόσβαση στον λογαριασμό με σκοπό μόνον την ενημέρωση της κίνησής του.

Σας στέλνουμε την υπ’ αριθμ. 3/1-4-2016 πράξη συνεδρίασης του Διοι­κητικού Συμβουλίου του Οργανισμού μας, σχετική με την Υπογραφή της «Σύμβασης Χρήσης του Συστήματος Ηλεκτρονικής Τραπεζικής Winbank» με την Τράπεζα Πειραιώς Α.Ε. και παροχή εξουσιοδότησης για τη πρόσβαση στον λογαριασμό του ΤΟΕΒ Μπόϊδα-Μαυρής με σκοπό μό­νον την ενημέρωση της κίνησής του.

Παρακαλούμε για τις δικές σας ενέργειες.

Ο

Πρόεδρος του ΤΟΕΒ

Αναστάσιος Μαλέσκος

ΕΛΛΗΝΙΚΗ ΔΗΜΟΚΡΑΤΙΑ

ΤΟΕΒ ΜΠΟΪΔΑ-ΜΑΥΡΗΣ

ΕΔΡΑ: ΘΕΣΠΡΩΤΙΚΟ ΠΡΕΒΕΖΑΣ

Αριθμός 3 έτους 2016 πράξης συνεδρίασης

του Διοικητικού Συμβουλίου του ΤΟΕΒ Μπόϊδα-Μαυρής.

Στο Θεσπρωτικό σήμερα την 1η Απριλίου 2016, ημέρα Παρασκευή, ώρα 10.30΄ π.μ. και στο γραφείο του Οργανισμού μας, συνήλθαν σε συ­νε­δρί­αση τα μέλη του Διοικητικού Συμβουλίου του ΤΟΕΒ Μπόϊδα-Μαυ­ρής, ύστερα από προφορική πρόσκληση του προέ­δρου του ΤΟΕΒ για να συζη­τήσουν και αποφασίσουν στα εξής θέματα:

1. Έγκριση Ισολογισμού-Απολογισμού οικονομικού έτους 2015.
2. Σύνταξη Προϋπολογισμού οικονομικού έτους 2016.
3. Απόφαση για σύγκληση της Γενικής Συνέλευσης του ΤΟ­ΕΒ.
4. Πρόσληψη προσωπικού ηλεκτρολόγων και συνεργείου αποκατά­στασης βλαβών για το έτος 2016.
5. Υπογραφή της «Σύμβασης Χρήσης του Συστήματος Ηλεκτρονικής Τραπεζικής Winbank» με την Τράπεζα Πειραιώς Α.Ε. και παροχή εξουσιοδότησης για την πρόσβαση στον λογαριασμό του ΤΟΕΒ Μπόϊδα-Μαυρής με σκοπό μόνον την ενημέρωση της κίνησής του.

 Παρόντα μέλη στην σημερινή συνεδρίαση είναι:

α) Μαλέσκος Αναστάσιος, πρόεδρος.

β) Κάτσενος Ιωάννης, αντιπρόεδρος.

γ) Βάσσιος Παναγιώτης, γραμματέας.

δ) Πότσιος Χρήστος, ταμίας

ε) Δήμος Ευάγγελος, μέλος.

Η συνεδρίαση βρίσκεται σε απαρτία και ο πρόεδρος κηρύσσει την έ­ναρξή της.

Για το πρώτο θέμα: ……………………………………

Για το δεύτερο θέμα: …………………………………..

Για το τρίτο θέμα: ……………………………………..

Για το τέταρτο θέμα: …………………………………..

Για το πέμπτο θέμα:

Ο πρόεδρος ενημερώνει τα μέλη του Διοικητικού Συμβουλίου ότι είναι ανάγκη να ενημερώνεται εξουσιοδοτημένο άτομο του Οργανισμού μας για τις πληρωμές που γίνονται προς τον Οργανισμό μας στην Τράπεζα Πει­ραιώς, από διάφορους χρήστες ή ιδιοκτήτες χωραφιών, μέσω του δια­δι­κτύου (Internet). Κι αυτό γιατί μερικοί καλλιεργητές/ιδιοκτήτες πληρώ­νουν εκεί ποσά υπέρ του Οργανισμού μας κι εμείς δεν το γνωρίζουμε, γιατί δεν μας ενημερώνουν. Επομένως, είναι ανάγκη να έχουμε ηλεκτρο­νική πρόσβαση στον λογαριασμό του Οργανισμού μας στην Τράπεζα Πειραιώς Α.Ε.

Για να γίνει αυτή η ενημέρωση-πρόσβαση του εξουσιοδοτημένου ατό­μου εκ μέρους του Οργανισμού μας προς το Σύστημα Ηλεκτρονικών Ε­νη­μερώσεων της Τράπεζας Πειραιώς Α.Ε. χρειάζεται να υπογραφεί σχε­τική σύμβαση και γι’ αυτό η Τράπεζα Πειραιώς ζητά την σχετική έγκριση του Διοικητικού Συμβουλί­ου αναφορικά με την επικείμενη υπογραφή της Σύμ­βασης Χρήσης του Συ­στήματος Ηλεκτρονικής Τραπεζικής Winbank στο Σύστημα Ηλεκτρονι­κών Ενημε­ρώσεων μεταξύ του ΤΟΕΒ Μπόϊδα-Μαυ­ρής και της Τράπεζας Πειραιώς Α.Ε.

Για το ίδιο θέμα, ο πρόεδρος ενημερώνει ότι επειδή από το άρθρο 26, παράγρ. θ, του Καταστατικού μας η διαχείριση του χρηματικού μπορεί να ανατίθεται σε υπάλληλο του ΤΟΕΒ με απόφαση του Διοικητικού Συμβου­λίου, αφενός, και επειδή το Διοικητικό μας Συμβούλιο έχει ανα­θέσει την διαχείριση του χρηματικού του Οργανισμού μας στον γραμμα­τέα-υπάλ­ληλο κ. Δράκο Χαράλαμπο του Θεοφίλου, σύμφωνα με την υπ’ αριθμ. 3/20-2-2013 (θέμα 1ο), Πράξη Συνεδρίασης του Διοικητικού Συμ­βουλίου μας, αφετέρου, γι’ αυτό προτείνω το παραπάνω εξουσιοδοτημέ­νο άτομο από πλευράς του Οργανισμού μας να είναι ο μόνιμος γραμμα­τέας-υπάλ­ληλος του Οργανισμού μας κ. Δράκος Χαράλαμπος του Θεο­φίλου, κάτοι­κος Θεσπρωτικού.

Για τον ίδιο λόγο προτείνω να διαφυλάσσει αυτός και να χρησιμοποιεί τον(τους) απόρρητο κωδικό(-κούς) αναγνώρισής του από το σύστημα Winbank, χωρίς όμως να έχει το δικαίωμα να πραγματοποιήσει καμιά συ­ναλλαγή στις καταθέσεις του Οργανισμού μας στην Τράπεζα Πειραιώς Α.Ε., αλλά απλά θα μπορεί μόνον να ενημερώνεται για την κίνηση του λογαριασμού μας ηλεκτρονικά, ανεξάρτητα από το ύψος-ποσό του λογα­ριασμού μας.

Το Διοικητικό Συμβούλιο, αφού άκουσε τον πρόεδρο και μετά από δια­λογική συζήτηση, Ομόφωνα αποφασίζει:

1) Εξουσιοδοτεί τον πρόεδρο του Οργανισμού μας κ. Μαλέσκο Ανα­στάσιο του Νικολάου, κάτοικο Κρανέας, να υπογράψει εκ μέρους του Ορ­γανισμού μας την σχετική Σύμβαση Χρήσης του Συστήματος Ηλε­κτρονι­κής Τραπεζικής Winbank στο Σύστημα Ηλεκτρονικών Ενημερώ­σεων με­ταξύ του ΤΟΕΒ Μπόϊδα-Μαυρής και της Τράπεζας Πειραιώς Α.Ε.

2) Ορίζει και εξουσιοδοτεί τον μόνιμο γραμματέα-υπάλληλο του Ορ­γα­νισμού μας κ. Δράκο Χαράλαμπο του Θεοφίλου, κάτοικο Θεσπρωτι­κού, να διαχειρίζεται, να διαφυλάσσει και να χρησιμοποιεί τον προσωπι­κό κω­δικό πρόσβασης για την παραπάνω ηλεκτρονική ενημέρωση Winbank στο Σύστημα Ηλεκτρονικών Ενημερώσεων της Τράπεζας Πει­ραιώς Α.Ε, με σκοπό την παρακολούθηση της κίνησης του λογαριασμού του Οργανισμού μας στην παραπάνω Τράπεζα Πειραιώς Α.Ε.

3) Αποφασίζει όπως ο παραπάνω μόνιμος γραμματέας-υπάλληλος του Οργανισμού μας κ. Δράκος Χαράλαμπος του Θεοφίλου, κάτοικος Θε­σπρωτικού, δεν θα έχει την δυνατότητα να διενεργήσει καμιά απολύτως συναλλαγή από τον λογαριασμό του Οργανισμού μας στην Τράπεζα Πει­ραιώς Α.Ε., ούτε να μεταφέρει ποσά, ούτε γενικά να κάνει καμιά απολύ­τως συναλλαγή-μεταβολή στις καταθέσεις του Οργανισμού μας στην Τράπεζα Πειραιώς Α.Ε.

Το Διοικητικό Συμβούλιο για το παραπάνω θέμα επικυρώνει αυθημε­ρόν το παρόν πρακτικό.

Μετά τα παραπάνω και αφού δεν υπάρχει άλλο θέματα συζήτηση, λύ­νεται η συνεδρίαση που υπογράφεται ως εξής:

|  |  |  |
| --- | --- | --- |
| Ο Πρόεδρος | Ο Αντιπρόεδρος | Ο Γραμματέας |
|  |  |  |
|  |  |  |
|  |  |  |
| Αναστάσιος Μαλέσκος | Κάτσενος Ιωάννης | Βάσσιος Παναγιώτης |
|  |  |  |
|  |  |  |
|  | Τα Μέλη: |  |
|  |  |  |
| 1) | Πότσιος Χρήστος: |  |
|  | -ταμίας |  |
|  |  |  |
| 2) | Δήμος Ευάγγελος: |  |
|  | -αναπληρωτής ταμίας |  |